CELEX: 62015TN0532
Language: mt
Date: 2015-09-11 00:00:00
Title: Kawża T-532/15 P: Appell ippreżentat fil-11 ta’ Settembru 2015 minn Z mis-sentenza mogħtija mit-Tribunal għas-Servizz Pubbliku fit-30 ta’ Ġunju 2015 fil-Kawża F-64/13, Z vs Il-Qorti tal-Ġustizzja

18.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/39
            
         Appell ippreżentat fil-11 ta’ Settembru 2015 minn Z mis-sentenza mogħtija mit-Tribunal għas-Servizz Pubbliku fit-30 ta’ Ġunju 2015 fil-Kawża F-64/13, Z vs Il-Qorti tal-Ġustizzja
   (Kawża T-532/15 P)
   (2016/C 016/49)
   Lingwa tal-kawża: il-Franċiż
   
      Partijiet
   
   
      Appellant: Z (il-Lussemburgu, il-Lussemburgu) (rappreżentant: F. Rollinger, avukat)
   
      Parti oħra fil-proċedura: Il-Qorti tal-Ġustizzja tal-Unjoni Ewropea
   
      Talbiet
   
   
               —
            
            
               tiddeċiedi li l-appell huwa ammissibbli u fondat;
            
         
               —
            
            
               għaldaqstant tannulla s-sentenza tat-Tribunal għas-Servizz Pubbliku tal-Unjoni Ewropea (It-Tieni Awla), tat-30 ta’ Ġunju 2015, mogħtija fil-Kawża F-64/13, Z vs Il-Qorti tal-Ġustizzja tal-Unjoni Ewropea;
            
         
               —
            
            
               tiddeċiedi skont ir-rikors promotur tal-Kawża F-64/13;
            
         
               —
            
            
               tikkundanna lill-kontroparti għall-ispejjeż tal-istanza;
            
         
               —
            
            
               tirriżerva lill-appellant id-drittijiet, il-jeddijiet, il-motivi u l-azzjonijiet l-oħra kollha.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka sitt aggravji.
   
               1.
            
            
               L-ewwel aggravju bbażat fuq ksur tad-drittijiet bażiċi tad-difiża.
            
         
               2.
            
            
               It-tieni aggravju bbażat fuq żball ta’ liġi sa fejn il-motiv ibbażat fuq in-nuqqas ta’ kompetenza tal-kumitat responsabbli għall-ilmenti u fuq l-illegalità tal-Artikolu 4 tad-deċiżjoni tal-Qorti tal-Ġustizzja tal-4 ta’ Mejju 2004 (1) ġie miċħud bi ksur manifest tal-prinċipju ta’ legalità, tal-interpretazzjoni testwali u tal-ġerarkija tar-regoli tad-dritt tal-Unjoni Ewropea.
            
         
               3.
            
            
               It-tielet aggravju bbażat fuq ksur tad-dritt għal rimedju effettiv, fir-rigward, b’mod iktar partikolari, tal-istħarriġ limitat mit-Tribunal għas-Servizz Pubbliku (iktar ’il quddiem it-TSP”) tal-kontenut tar-rapporti ta’ evalwazzjoni.
            
         
               4.
            
            
               Ir-raba’ aggravju bbażat fuq żball ta’ liġi sa fejn, fis-sentenza appellata, it-TSP ma ddeċidiex fir-rigward tat-talba għal miżuri istruttorji u ta’ organizzazzjoni tal-proċedura.
            
         
               5.
            
            
               Il-ħames aggravju bbażat fuq iċ-ċaħda inġustifikata li ssir verifika tal-fondatezza tal-kritika magħmula mill-appellant u fuq in-nuqqas li jittieħdu inkunsiderazjoni opinjonijiet mogħtija mill-kumitat ta’ evalwazzjoni.
            
         
               6.
            
            
               Is-sitt aggravju bbażat fuq żball ta’ liġi sa fejn, fis-sentenza appellata, it-TSP ikkonstata li l-appellant kien obbligat iressaq talba skont l-Artikolu 90(1) tar-Regolamenti tal-Persunal tal-Unjoni Ewropea sabiex jiġi kkumpensat wara r-redazzjoni tardiva tar-rapport ta’ evalwazzjoni.
            
         
      (1)  Deċiżjoni tal-Qorti tal-Ġustizzja, tal-4 ta’ Mejju 2004, dwar l-eżerċizzju tas-setgħat iddelegati permezz tar-Regolamenti tal-Persunal tal-Unjoni Ewropea lill-Awtorità tal-Ħatra kif ukoll permezz tal-Kondizzjonijiet tal-impjieg applikabbli għall-aġenti l-oħra tal-Unjoni Ewropea lill-awtorità li għandha s-setgħa tikkonkludi kuntratti ta’ reklutaġġ.